Kansia Cruda
Kansia Cruda (Anglice: Bleeding Kansas), aliquando in civitatis historia Kansia Cruenta (Bloody Kansas) et Bellum Finium (The Border War) appellata, fuit series multorum concursuum acrium inter Homines Civitatis Liberae (Anglice: Free-Soilers), abolitionistas primum ex aliis civitatibus servitutem repugnantis, et Sceleratos Finium, servituti faventis—eventuum qui in Kansia Territorio et occidentalibus civitatis Missuriae vicis fere inter 1854 et 1858 acciderunt. Magna res fuit num Kansia Unionem intret civitas servilis vel libera. Reapse Kansia Cruda fuit bellum vicarium (Anglice: proxy war) inter Septentrionales et Meridionales de controversia servitutis in Civitatibus Foederatis. Sententia Kansiae Crudae ab Horatio Greeley, editore diurni New York Tribune, inventa est. Violentia horrorque Kansiae Crudae fuerunt omen infaustum, quae Bellum Civile Americanum portendit.